Resep: Somer-aspersieslaai - Jou Gesin | Solidariteit WêreldJou Gesin | Solidariteit Wêreld
Tuis › Artikels › Resep: Somer-aspersieslaai
Hierdie is ʼn heerlike bygereg saam met vis.
200 gram opgesnyde groen aspersies
300 gram murgpampoentjies
½ koppie opgekapte pekanneute
100 gram gedroogte tamaties
10 opgesnyde olywe
¼ opgekapte rooi ui
½ eetlepel growwe mosterd
Sny die murgpampoentjies met ʼn groenteskiller in lang skywe. Braai die ui en spek in ʼn pan met olyfolie. Voeg die aspersies, murgpampoentjies, gedroogte tamaties, mosterd, olywe, sout en peper by. Verwyder van die hitte en plaas eenkant.
Voeg twee eetlepels asyn by ʼn kastrol met kookwater en bring tot kookpunt. Breek een eier op ʼn slag in die kookwater. Haal elke geposjeerde eier na twee minute versigtig met ʼn lepel uit die water. Dreineer op kombuispapier. Rangskik die murgpampoentjiemengsel op ʼn opdienbord en strooi die neute bo-oor. Plaas die geposjeerde eiers bo-op die slaai, gooi ʼn paar lepels olyfolie bo-oor die slaai en bedien dadelik.